**VÁC VÁROS LABDARÚGÓ SPORT EGYESÜLET**

**ETIKAI KÓDEXE**



**Jóváhagyta:**

**Iványi Károly**

elnök

**Herédi Attila**

szakmai igazgató

Jóváhagyva:

2025. Február 10.

Vác Városi Labdarúgó Sport Egyesület – 2600 Vác, Stadion utca 2.

Honlap: www.vac-vlse.hu

Telefon: +36 27 303 178

Számlaszám: 11742094-20166092

Adószám: 18686469-1-13

**Az etikai kódex célja**

Vác Városi Labdarúgó Sport Egyesület arculatának, szakmai, erkölcsi normáinak, a Fair Play szellemiségének megvalósítása érdekében alkotta meg az Etikai Kódexet. Kiemelt cél, hogy az Etikai Kódex erkölcsi támpontot, útmutatást és értékrendet adjon, az egyesületben sportoló fiatalok testi-lelki egészségének, mentálhigiénének, személyiségfejlődésének kialakításában, a sportolói életforma, a tehetségkibontakoztatás megteremtésében, az egyesületben dolgozók és a szülők egymással szembeni viselkedésében. Egyúttal az Egyesület játékosai rendelkezzen egy egységes, koherens, egzakt sportolói értékrenddel. Mindezeket a célkitűzéseket az Egyesület Vezetése, fogalmazta meg, akik egyúttal felelősek a megvalósításáért is.

* Az etikai normák a sportot olyan társadalmi és kulturális jelenségnek tekintik, mely – ha a fair play szellemében űzik – a társadalmat gazdagítja, és elősegíti az egyének, csoportok, nemzetek közötti barátságot. A sport mindenkinek lehetőséget nyújt képességeinek felismerésére, kifejezésére és fejlesztésére. A sport ezen kívül elősegíti az egyéni jólétet, a könnyebb társadalmi együttélést és az egészség megtartását.
* Az etika nem korlátozódik az írott szabályok betartására.   
  Ez a fogalom magába foglalja a játékosok, edzők, játékvezetők és csapatvezetők egymással szembeni helyes magatartását és alkalmazkodási szellemét. Az etika azon a gondolaton alapszik, hogy képesek vagyunk beleélni magunkat a mások helyzetébe és ennek megfelelően cselekedni.

**Általános alapelvek**

* A jelen Etikai Kódexet a Vác Városi Labdarúgó Sport Egyesület szakmai közössége hozta létre.
* Vác Városi Labdarúgó Sport Egyesület céljait úgy valósítja meg, hogy mások jogait, törekvéseit, sporttevékenységét is tiszteletben tartja.
* Az Etikai Kódex kiterjed Vác Városi Labdarúgó Sport Egyesület valamennyi csapatára, játékosára, edzőjére, vezetőjére,szülőkre, alkalmazotti közösségére, rendes- és pártoló tagjaira, szurkolóira, szimpatizánsaira, szponzoraira, támogatóira. Egyúttal szabályozza a saját, bérelt sport-és egyéb létesítmények használatát, az edzések, mérkőzések, edzőtáborok és egyéb sporttevékenységek normáit.
* Az Etikai Kódex olyan belső erkölcsi forrás, amely segíteni és védeni kívánja mindazokat, akik törekednek az Egyesület értékeinek védelmére és megvalósítására, és korlátozni kívánja mindazokat, akik a célok elérését gátolják, hátráltatják.
* Az Etikai Kódex a Vác Városi Labdarúgó Sport Egyesület szakmai működésének szabályozó dokumentuma. Megsértése fegyelmi felelősséget von maga után, melynek mértékét az Etikai Kódex V. pontja alatt megjelenített fegyelmezési intézkedések szabályozzák.

1. **Vezetővel szembeni viselkedési elvárások**
2. **Sportág érdekében történő elvárások**

* Egyesületi vezető szerepvállalása legyen önkéntes, de rendelkezzen adekvát gyakorlatias szakmai felkészültséggel és olyan belső motiváltsággal, képességekkel és készségekkel, amely Egyesülete felemelkedését szolgálja.
* Tegyen meg minden olyan erőfeszítést, amivel elősegítheti az edzők és más alkalmazottak munkavégzését és elsősorban azt, hogy az edzők, csapatok, játékosok a lehető legmagasabb színvonalon dolgozhassanak.
* A vezetői etika kötelezettségei nem állnak meg az egyesület határainál, hanem magasabb szempontok érvényesülését is megkövetelik, többek között a FIFA, UEFA, a magyarországi törvények, rendeletek betartását és azok betartatását is.
* Teremtsen alkotó légkört és közösséget, együttműködve a közvetlen munkatársakkal, az igazolt játékosokkal, edzőkkel szülőkkel, szakemberekkel.
* Legyen érzékeny és empatikus a munkavállalókkal és a sportolókkal szemben, valamint lojális vezetői kollégáival.
* Akadályozza illegitim, vagy sportszerűtlen eszközök alkalmazását, tartsa és tartassa be a törvényeket, szabályokat, helyi rendeleteket.
* Támogassa az etikai elvek érvényesülését.

1. **Egyesülettel szemben**
   1. **Játékos**

* Korrekt együttműködés a játékossal, figyelembe véve az életkori sajátosságokat és a sportági képességeket.
* A sportolás mellett a tanulás, és az otthoni élet figyelemmel kísérése támogatása.
* A sportolók számára – a lehetőségekhez mérten -
* Tehetségek támogatása, fejlődésük elősegítése.
* Szociális hátrányok leküzdése, a pályán és az öltözőben mindenki egyenrangú személy.
  1. **Szülő**
* Az Egyesület a szülőkkel együttműködve valósítja meg szakmai, képzési-nevelési céljait.
* Szülői értekezletek megszervezése, ahol a vezető tájékoztatja a szülőket az egyesület életéről, céljairól, eredményeiről, változásairól.
* Csak a szülő támogatásával és engedélyével sportolhat a kiskorú játékos.
* Átigazolásnál - más egyesülettel történő tárgyalásba - a szülőt be kell vonni.
* Válogatott meghívóról, kerettagságról tájékoztatni kell a szülőt.
* Külföldi útra, edzőtáborba, orvosi, pszichológiai vizsgálathoz szülői engedély szükséges, melynek körülményeiről, céljairól, végeredményéről tájékoztatni kell a szülőt.
  1. **Külső szervezetek**
* Az egyesületi vezetők összefogása, a pozitív vezetői tapasztalatok átadása nagymértékben hozzájárulhat a hazai labdarúgás színvonalának, különösen szervezettségének emeléséhez.
* A játékos áramlás, átigazolás korrekt szabályszerű, etikus lebonyolítása.
* Az egyesületi vezető ossza meg más egyesületi vezetőkkel a jó gyakorlatot és kommunikáljanak együtt a sportág felemelkedése érdekében.
  1. **Médiumok:**
* Nyilatkozataiban védje egyesületét, munkatársait.
* Adja meg a médiumoknak a szükséges információkat - a személyiségi jogok védelmének figyelembe vételével és a titoktartási kötelezettségi szabályok szerint.
* Információi szigorúan ragaszkodjanak az igazsághoz és a valósághoz.

1. **Edzőkkel szembeni elvárások**
2. **Sportággal szemben**

* Az Egyesület az edzőktől magas színvonalú munkát vár el.
* Csak a sportszerű mérkőzés jelent igazi élményt, szórakozást!
* Népszerűsítse a labdarúgást, annak értékeit a fiatalok felé.
* Folyamatosan fejlessze önmaga szakmai ismereteit, továbbképzéssel, önképzéssel, a tudományos kutatási eredmények, a gyakorlati tapasztalatok és szakmai útmutatások tanulmányozásával.
* Szakmai tudását ossza meg kollégáival.
* Olyan módon fejlessze saját csapata képességeit, és teljesítményét, oktassa a technikát és a taktikát, amely a labdarúgást népszerűvé, vonzóvá teszi a nézők számára.
* Óvja a labdarúgást minden negatív kritikától, befolyástól.

1. **Csapatával, játékosával szemben**

* Törekedjen arra, hogy – a sportolók életkori sajátosságainak figyelembe vételével – nevelje, képezze, versenyeztesse és utat mutasson, támaszt jelentsen számára.
* Óvja a tehetségeket.
* Ugyanolyan érdeklődéssel kísérje a kevésbé tehetséges gyermekeket, mint a tehetségeseket, a versenyen elért sikereke túl is emelje ki és jutalmazza az igyekezetet, és annak eredményeit.
* Játékosai egészségének megőrzése a legfontosabb szempont döntéseiben.
* Minden tőle telhetőt megtegyen a sportbeli, technikai, taktikai stb. területek fejlesztésére.
* Tanítsa játékosait a sportszerű magatartásra.
* Kerüljön minden olyan lépést, amely hosszú távon az egészségre, vagy a testi fejlődésre veszélyeket hordoz magában.
* A gyerekeknek olyan sportbeli tapasztalatot adjon át, ami egész életükben egészséges fizikai tevékenységre sarkallja őket.
* Kerüljön olyan elvárásokat a gyerekekkel szemben, ami nincs arányban azok képességeivel és életkoruknak megfelelő kognitív és mentális szintjükkel.
* A jobb teljesítmény elérése érdekében soha ne adjon olyan teljesítmény fokozó szereket játékosainak, melyek egészségkárosodást okozhatnak és a WADA által összeállított tiltólistán szerepelnek.

1. **Ellenfelekkel szemben**

* Tiszteletet tanúsít az ellenfél játékosaival, vezetőivel szemben
* Játékosait tanítsa arra, hogy az ellenfél nem ellenség.
* Megköveteli játékosaitól, hogy az ellenféllel, annak vezetőivel és a kísérő szülőkkel szemben tiszteletet tanúsítsanak.

1. **Játékvezetőkkel szemben**

* Tanúsítson tiszteletet a mérkőzés játékvezetőivel, hivatalos személyeivel szemben.
* Legyen megértéssel a játékvezetés nehézségeivel szemben, méltósággal fogadja el a döntéseket.
* Legyen tudatában annak, hogy a mérkőzés két fél között rögzített játékszabályok keretében folyó erőpróba, s ebben a játékvezető a mérkőzés fontos részét képezi, mint a játék rendjét fenntartó és döntéshozó személy.

1. **Vezetőkkel szemben**

* Elvárt, hogy a munkaköri leírás alapján végezze a feladatát, munkáját.
* Elvárt a lojalitás, a szolgálati út betartása a vezetőkkel szemben.

1. **Szülőkkel szemben**

* Minden szülőnek jár a tiszteletet, amelynél nincs különbség szülő- és szülő között.
* Elvárt a rendszeres kapcsolattartás és tájékoztatás a szülőknek, gyermekük egyesületi tevékenységéről.

1. **Médiumokkal szemben**

* Megadja a szükséges tájékoztatást a médiumok képviselőinek, a személyiségi jogok keretein belül.
* Őrizze meg méltóságát a közönséggel és a médiumokkal szemben, függetlenül az eredménytől éppúgy, mint a nézők, vagy a médiumok provokációjától.
* Megnyilvánulásaiban szigorúan az igazsághoz és a valósághoz tartsa magát.

1. **Sportolókkal szembeni elvárások**
   1. **Sportággal, egyesülettel szemben**

* A játékosnak kötelessége, hogy minden erőfeszítést megtegyen sportbeli (technikai, taktikai, erőnléti, mentális, sportági) képességeinek fejlesztésére.
* A mérkőzéseken tanúsítson maximális erő- és teljesítménykifejtést, még akkor is, ha csapata már elérte a kívánt eredményt, vagy ledolgozhatatlan hátrányba került.
* Mutasson pozitív példát játékostársainak, lelkesítse azokat.
* Kerülje az időhúzás minden formáját.
* A pályán kívüli magatartásával mutasson példát, segítse elő a klub és a labdarúgás megbecsülését.
* Minden megengedett eszközzel küzdjön csapata győzelméért.
* Minden játékos köteles - meghatározott - tagdíjat fizetni.
  1. **Edzések, játékostársakkal szembeni kötelezettségek**
* A játékos köteles az edző által megjelölt időben és helyen megjelenni, a rá háruló szakmai feladatokat tudásának maximumát adva végrehajtani.
* Az edzésekről csak edzői engedéllyel lehet hiányozni. Betegségeket, sérüléseket tudatni kell a korosztály edzőjével akkor is, ha azok nem a klub rendezvényein történtek.
* Köteles csapattársaival és más csapatok játékosaival tiszteletteljesen viselkedni és kommunikálni, a trágár kifejezéseket kerülni.
  1. **Öltözői rend, sportfelszerelések**
* A játékosok kötelesek a higiéniai szabályokat maximálisan betartani.
* Az edzésen, a hazai, illetve idegenben játszott mérkőzésen az öltözők tisztaságára, állagára és rendjére minden játékosnak kötelessége ügyelni.
* Az öltözőben a ruházatot, a labdarúgó felszerelést rendeltetésszerűen kell tárolni.
* Az öltözőben a labdarúgó felszerelésen, és a saját ruházaton kívül csak a foglalkozásokkal kapcsolatos eszközök tarthatóak, értéktárgyakat az öltözőben tartani tilos.
* Kötelező a fürdőt rendeltetésszerűen használni.
* A különböző rendezvényeken a klub által megkívánt felszerelésben kell megjelenni, ezzel is demonstrálni a klubhoz való tartozást.
* Minden sportolónak kötelessége védeni a rá bízott és a közösen használt felszerelések épségét, megakadályozni a rongálást és a felszerelés elvesztését. A felszereléseket a játékosok kötelesek tisztán tartani. Az észlelt kárt, vagy hiányosságot az edzőnek kell jelenteni.
* Az egyesület létesítményeiben, eszközeiben, felszereléseiben okozott károkért, illetve a felszerelések hiányosságai esetében a labdarúgók kártérítési kötelezettséggel tartoznak.
* A használatra átvett tárgyakért, ruházatokért (mérkőzésszerelés) a használó anyagi felelősséggel és kártérítési kötelezettséggel tartozik.
* A pályák rendjéért a játékosok felelősek.
* A játékosok kötelesek megfelelő felszerelést viselni a műfüves pályán.
* Az edzésen, mérkőzésen nem szabad ékszert viselni.
  1. **Edzőkkel szemben**
* Minden esetben tisztelje edzőjét.
* Fogadja el az edző szakmai utasításait.
* Magatartásával, küzdőszellemével, személyiségével, önmagával támogassa edzőjét.
  1. **Vezetőkkel szemben**
* A játékos kövesse az edző és a csapatvezetők utasításait, feltéve, hogy ezek nem mondanak ellent az Etikai Kódex szellemiségének.
* Tanúsítson tiszteletet az ellenfél csapatának vezetői felé.
  1. **Ellenfelekkel szemben**
* A játékos köteles mindig tiszteletet tanúsítani és ennek megfelelően kommunikálni az ellenféllel szemben.
* Ne veszélyeztesse az ellenfél testi épségét, kerülje az erőszakot és a durvaságot, segítsen a sérült ellenfélnek.
  1. **Játékvezetőkkel szemben**
* A játékos köteles a játékvezető döntéseinek tiltakozás nélküli
* elfogadására.
* A játékosnak tilos a játékvezető kritizálása, megsértése szavakkal, cselekedetekkel.
  1. **Súlyos fegyelmezetlenségek**
* A súlyos vétséget követ el az a játékos, aki dohányzik, alkoholt fogyaszt, vagy kábítószerezik. vagy anabolikus tudatmódosító szereket vagy a WADA által tiltott teljesítményfokozó szereket használ.
* A sportban egyik tevékenység sem kívánatos, éppen ezért a vétségek azonnali kizárást eredményeznek az Egyesületből.
* A lopás vétségét elkövető játékos azonnali kizárással büntetendő.

1. **Szülőkkel szembeni elvárások**
2. Egyesülettel szemben

* A szülők a sportrendezvényeken kötelesek az etikátlan cselekedettől távol tartani magunkat. Tartózkodjanak a trágár bekiabálásoktól, az ellenfél szidalmazásától.
* A Klubokhoz az élet minden területén lojálisak legyenek, a klubot minden negatív megnyilvánulással szemben védelmezzék.
* A klubból kikerülve is tartózkodjanak a negatív felhangoktól.
* A szülő biztosítsa, hogy gyermeke kipihenten, felkészülten és időben érkezzen az edzésekre és mérkőzésekre.
* Tudomásul veszi és elfogadja, hogy gyermeke csak igazolt esetben, betegség, iskolai vagy komoly családi elfoglaltság miatt hiányozhat edzésről illetve mérkőzésről.
* Biztosítja, hogy gyermeke edzéseken és meccseken mindenkor viselje a megfelelő felszerelést.
* Tudomásul veszi és elfogadja, hogy az edző(k) utasításai vonatkoznak gyermekére, támogatja ezek végrehajtását és nem csorbítja az edző tekintélyét.
* Gyermekét a szabályok követésére ösztönzi. Elfogadja, hogy gyermeke a pozitív példából tanul, ennek megfelelően minden versenyző, mindkét csapat jó játékát, eredményét megtapsolja, személyes jó példát mutatva.
* Nem szégyeníti meg gyermekét azáltal, hogy kiabál a játékosokra, versenyzőkre vagy a bírókra.
* Gyermeke sporttársaival és azok szüleivel szemben sportszerű viselkedést tanúsít.
* A sport és a benne résztvevők iránt tanúsított pozitív hozzáállásával kívánja segíteni gyermeke fiatalkori sportélményeit.
* Hangsúlyozza gyermeke számára a tudás fejlesztésének és az edzések fontosságának jelentőségét.
* A versenyeken, tornákon a csapat összeállítását és taktikáját az edzőre bízza, kerüli a kérés nélküli szaktanácsadást.
* Mérkőzések, valamint tornák alkalmával sportszerűen bíztassa a csapatot. A játékvezetőket és az ellenfél szurkolóit sportszerűtlen és trágár bekiabálásokkal ne illesse.
* Mérkőzések, valamint tornák alkalmával sportszerűen bíztassa a csapatot. A játékvezetőket és az ellenfél szurkolóit sportszerűtlen és trágár bekiabálásokkal ne illesse.

1. **Vezetőkkel szemben**

* Elfogadja és tiszteletben tartja a vezetők személyiségét, funkcióját.
* Tudomásul veszi, hogy gyermeke, csak az adekvát vezető engedélyével léphet pályára, edzésre, próbajátékra más csapatban.
* Átigazolási tárgyalást csak a vezetőség tudomásával és írásos engedélyével kezdeményezzen.

1. **Edzőkkel szemben**

* Nyilvánosan ne bíráljon edzőt.
* A szakmai stáb döntéseit teljes körűen fogadja el.
* Személyes jellegű problémáit a fogadóórákon, a közösséget érintő kérdéseket a szülői értekezleteken vesse fel.

1. **Szülőtársakkal, játékosokkal szemben**

* Más gyermekét kritikával ne illesse.
* A szülői közösségben felmerülő problémákat ne a gyermekek előtt vitassák meg.
* Kölcsönös tisztelet jellemezze kapcsolatait a szülői közösségen belül.

1. **Sajátgyermekkel szemben**

* Saját gyermekét nyilvánosan ne kritizálja.
* Az edzéseken, mérkőzéseken ne zavarja, ne befolyásolja a gyermeke sporttevékenységét.

1. **Az Egyesület alkalmazottaival, technikai munkatársaival szembeni elvárások**

* Minden egyesületi alkalmazott - a legjobb tudása szerint - köteles az Egyesületben tevékenykedni.
* A titoktartás mindenkire vonatkozóan kötelező.
* Tegyen meg minden olyan erőfeszítést, amivel elősegítheti az Egyesület működését.
* Köteles megóvni a rábízott vagyontárgyakat, az Egyesület vagyonát.

1. **A Fegyelmi intézkedések formái és alkalmazásának elvei**

* Ha a játékos megszegi az Etikai Kódexben meghatározott alapelveket, akkor vele szemben az edző szóbeli figyelmeztetést alkalmaz, és értesíti a szülőt.
* Sorozatos fegyelmezetlenségeket követően a játékos szüleit a szakmai vezetés elbeszélgetésre hívja az Egyesülethez.
* Súlyos vétség esetén, illetve az első két pontba foglaltak után a játékos kizárható az Egyesületből.
* A büntetésnek arányban kell állnia az elkövetett fegyelemsértéssel.
* Egy fegyelemsértés egy fegyelmező
* Az Egyesület minden tagjára, munkatársára és a szülőkre is érvényes az Eikai Kódex, következésképpen súlyos etikai vétség esetén velük szemben is eszközölhető a Fegyelmi Intézkedés. Ilyen esetben az Egyesületi vezetés Etikai Fegyelmi Bizottságot állít fel, amely önálló vizsgálatot folytat és önálló döntést hoz.